projecte-aina/dolly3k_ca huggingface dataset:
Pregunta: Per què el pickleball és el millor esport del planeta?
Resposta: El pickleball és un esport meravellós, si bé l’afirmació que és el millor esport del planeta és discutible. Per començar a jugar a pickleball no fa falta massa destresa, només cal colpejar una pilota amb una raqueta i moure's per una pista petita. El pickleball és una mena de mescla entre el ping pong i el tennis, però és més senzill. Et fa moure i té un ritme ràpid, però sense haver de fer un esforç colossal ni haver de practicar molt. El pickleball és un esport social, se sol jugar en grups de dos o quatre i la gent generalment juga diverses partides en un mateix recinte.
Pregunta: Pensa coses que puc fer en un lloc amb hiverns freds. Respon en una llista de vinyetes.
Resposta:  - Construeix un ninot de neu.
- Fes una batalla de boles de neu.
- Ves en trineu.
- Ves a esquiar.
- Patina.
- Fes una passejada amb raquetes de neu.
Pregunta: A l’hora de comprar una bicicleta, has de tenir en compte el teu pressupost i les ressenyes a internet. També cal comentar-ho amb els amics i, sobretot, provar-la!
Resposta: Si estàs pensant en quina bicicleta compraries, et recomano que abans la provis! Després, tingues en compte el color, el tipus, la durabilitat, la comoditat, el cost i les ressenyes.
Pregunta: Què és una acció totalment pagada?
Resposta: Una acció es paga íntegrament quan l'empresa que l'emet ha rebut tots els diners deguts per a l'acció.
Pregunta: Què és un huracà?
Resposta: Els huracans són una forma de cicló tropical. Normalment, es formen al mig de l'oceà, en aigües càlides i prop de l'equador, i es desenvolupen fins a una mida que pot estendre’s fins a milers de quilòmetres d'amplada. Tenen un centre de baixes pressions, són de naturalesa espiral i es caracteritzen pels vents forts. Quan s’apropen a terra són molt destructius a causa dels forts vents, pluges torrencials i onades.
Pregunta: Vull saber una paraula que sigui nom de color i de fruita.
Resposta: Taronja.
Pregunta: Com puc fer un bon cafè filtrat?
Resposta: Comença amb un bon portafiltres, preferiblement de vidre de borosilicat, i fes servir filtres dissenyats per a cafè de filtrar, com ara els cons. Mol els grans de cafè de forma mitjana-gruixuda i fes servir aigua filtrada en lloc d'aigua de l'aixeta. La proporció recomanada entre cafè i aigua és d’1:15, la qual cosa significa que per cada gram de cafè cal afegir 15 grams d'aigua. Aboca l'aigua sobre el cafè molt amb moviments circulars, mullant el pòsit amb un primer raig i, després, tira un segon raig lent i constant fins que arribis a la proporció correcta. I ara, a gaudir-ne!
Pregunta: Quins són els mètodes culinaris més adequats per preparar àpats més saludables?
Resposta: Cocció al vapor: cuinar els aliments al vapor conserva més els nutrients i el sabor.
Bullir: és un mètode de cocció saludable, si bé bullir durant massa temps fa que es perdin alguns nutrients.
Brasa: cuinar els aliments al foc permet que l'excés de greix degoti dels aliments.
Fornejar: significar cuinar al forn, que pot retenir determinats nutrients i sabors.
Saltejar: un mètode saludable per cuinar aliments a foc fort.
Bany maria: consisteix a cuinar aliments submergits en aigua a baixa temperatura.
Els mètodes de cocció més saludables tenen menys greixos afegits, sal i sucre.
Pregunta: Quina diferència hi ha entre un detall i una inferència?
Resposta: Un detall són les paraules que fas servir per descriure alguna cosa, mentre que una inferència és una conjectura informativa. Es poden utilitzar detalls per fer una inferència.
Pregunta: Pensa en tot de regals diferents per a mestres.
Resposta: Una poma, una caixa de llapis, una targeta regal, una felicitació, una barra de xocolata, material escolar, llibres.
Pregunta: Què és el millor de tenir fills?
Resposta: No sé si puc respondre què és el millor, ja que hi ha moltes coses de tenir fills que m’agraden. Tinc tres fills que es porten 5 anys. Cadascun té la seva personalitat i característiques, però a tots els encanta riure, l'afecte, la dansa, el cant i tots són espavilats. M'encanta estrènyer la seva mà petitona en creuar el carrer. També veure com els ulls del meus fills s'il·luminen quan els veig fer alguna cosa que els agrada; m’omple el cor d’una alegria difícil d’explicar. Tampoc puc explicar mai el sentiment immens d'amor i felicitat quan rebo una forta abraçada, sobretot després d'un dia llarg. El fet de tenir fills també em permet aprendre molt: com ser més pacient, curiós, empàtic i, també, a ser decisiu i ferm quan convé. No hi ha cap cosa concreta que m'agradi més, m’agrada tot plegat!
Pregunta: Quin d'aquest tipus de calçat és adequat per córrer; nàutiques, sabates derby, botes de muntanya, sabates de taló alt, sabatilles esportives, sandàlies, sabatilles de tennis, sabatilles de patinatge, botes, plantofes.
Resposta: El calçat adequat per córrer és: sabatilles de tennis, sabatilles esportives i sabatilles de patinatge.
Pregunta: Què és la dopamina?
Resposta: És una substància química alliberada pel cervell per sentir-se bé i que alleuja el dolor.
Pregunta: Escriu una llista amb vinyetes de coses que cal tenir en compte a l'hora de comprar una casa.
Resposta: A l'hora de comprar una casa, cal tenir en compte:
1. Ubicació.
2. Preu de compra i tipus d’interès de la hipoteca.
3. Plànol / Distribució.
4. Disseny / Acabats.
5. Espai de garatge.
6. Espai d'emmagatzematge.
7. Quant de temps tens previst viure-hi.
8. Impostos sobre béns immobles.
9. Preu de les assegurances.
10. Despeses de manteniment.
Pregunta: Classifica cadascun dels productes següents per si són segurs o no per al consum humà: hamburguesa, placa metàl·lica, iPhone, ceba, arbre, patates fregides, espelma, gelat, motxilla, jersei, ou dur.
Resposta: Segur: hamburguesa, ceba, patates fregides, gelat, ou dur.
No segur: placa metàl·lica, iPhone, arbre, espelma, motxilla, jersei.
Pregunta: Hola. Com estàs?
Resposta: Estic de meravella.
Pregunta: Quina diferència hi ha entre un banjo i un ukelele?
Resposta: La gent sol utilitzar un ukelele com a acompanyament, però també per tocar en solitari. El banjo s'utilitza generalment pel seu so potent. Una altra diferència entre els dos instruments és l'afinació. L'ukelele només s'afina seguint dos patrons principals, mentre que el banjo es pot afinar segons les preferències i l'estil musical dels intèrprets.
Pregunta: Per què sura l'oli a l'aigua?
Resposta: Com que l'oli té menys densitat, flota damunt de l'aigua.
Pregunta: Per què la criptomoneda comporta riscos?
Resposta: La criptomoneda és un risc per diverses raons. Les fluctuacions de preus solen venir impulsades per grans inversors institucionals, no per individus. Quan aquests retiren diners, poden haver-hi fluctuacions de preus que poden comportar pèrdues de fins al 90 %. És una moneda digital no regulada, és a dir sense supervisió governamental, de manera que si els teus diners són piratejats o robats perquè un malfactor ha obtingut les claus de la teva cartera, els teus diners es perden definitivament: no els podràs recuperar, i mai no hi haurà cap investigació sobre on han anat a parar. Si vols entrar al joc de la criptomoneda, el millor és fer servir una plataforma similar a coinbase que tingui mesures de seguretat per a les carteres criptogràfiques per evitar que et robin els diners.
Pregunta: Quins articles puc posar en una prestatgeria, a banda de llibres, perquè es vegi més bonic.
Resposta: Decorar una prestatgeria amb elements que no siguin llibres pot ser estèticament agradable. Algunes idees per afegir articles a una prestatgeria són: petits recipients o caixes per guardar-hi objectes petits, imatges en marcs, suports de llibres, galindaines, pedres o cristalls polits, espelmes, estàtues, plantes, composicions florals (vives o seques), un rellotge, màquines antigues, una làmpada i un globus terraqüi.
Pregunta: Quins dels següents instruments tenen tecles: arpa, piano, violoncel, guitarra, espineta, mandolina, cornamusa, bongo, clavinet, acordió, flauta, baix, marimba, sintetitzador, flauta dolça, orgue, melòdica, sitar.
Resposta: Els instruments que tenen tecles són aquests: piano, espineta, clavinet, acordió, sintetitzador, orgue i melòdica.
Pregunta: Quina diferència hi ha entre un arbre de fulla perenne i un de caducifoli?
Resposta: Els arbres de fulla perenne tenen fulles durant tot l'any, mentre que els caducifolis perden les fulles durant la tardor i l'hivern i tornen a créixer a la primavera i l'estiu.
Pregunta: Per què fem reunions de feina?
Resposta: Fem reunions de feina per informar de l'estat dels projectes en curs. Aquestes reunions poden ser virtuals o presencials. Les reunions de treball presencials són excel·lents per establir vincles, conèixer gent nova i crear relacions més sòlides amb persones que ja coneixes. Estar al dia sobre el que està fent cadascú i alinear-se amb la visió de l'empresa és la manera que aquesta tingui èxit, afegint un avantatge competitiu sobre els competidors. Les reunions periòdiques són la millor manera d'aconseguir-ho.
Pregunta: Classifica els elements següents segons si són ingressos o despeses: sou, pel·lícula, declaració d'impostos, lloguer de cotxe, menjar.
Resposta: El sou és ingrés, la pel·lícula és despesa, el lloguer de cotxe és despesa, el menjar és despesa.
Pregunta: Pensa en diverses maneres d'utilitzar samarretes velles.
Resposta: Aquí van algunes maneres d'utilitzar samarretes velles:
- Fer draps per netejar.
- Tenyir-les.
- Per fer cintes per als cabells.
- Per fer llaços per lligar les plantes.
- Convertir-les en edredons.
- Convertir-les en catifes.
Pregunta: Em pots donar idees de regals creatius?
Resposta: Fes regals no materials! Per exemple, per l'aniversari dels teus éssers estimats, ofereix-los un massatge afectuós i tendre en lloc de regalar-los un aparell d'entreteniment electrònic car que quedarà obsolet en 2 anys. Per als fills, fes una donació a una organització benèfica de confiança amb una bona causa per Nadal per mostrar empatia i amor, en lloc d'una joguina que caurà en l’oblit després d’haver-hi jugat un parell de cops. Per a l'aniversari d'or dels pares, porta'ls al lloc on es van conèixer i recrea l'escena per recuperar els records del seu amor.
Pregunta: Digues si són llocs o bé parts del cos: nas, platja, supermercat, peus, ulls, mà, centre comercial, escola, restaurant, cor.
Resposta: Les parts del cos són: nas, peus, ulls, mà, cor. Els llocs són: platja, supermercat, centre comercial, escola, restaurant.
Pregunta: Quins d'aquests productes són dolços i quins salats : suc, patates fregides, pastís, formatge.
Resposta: Els productes salats són: patates fregides, formatge.
Els productes dolços són: suc, pastís.
Pregunta: Com seria una rutina matinal saludable?
Resposta: Aquí tens un exemple d'una rutina matinal saludable. Primer, lleva’t com a mínim una o dues hores abans de començar les teves obligacions. Comença el dia amb una pràctica de meditació per aclarir la ment i centrar-te en les obligacions del dia. Després, dedica almenys 30 minuts a fer exercici. Després de suar, fes una dutxa ràpida i continua la rutina de preparació del matí. Prepara el cafè i l'esmorzar, i llegeix o passa temps amb un ésser estimat mentre esmorzes. I ara ja estàs a punt per començar les obligacions del dia.
Pregunta: Quina és la millor manera de preparar un cafè exprés?
Resposta: No hi ha un consens general sobre com avaluar una tassa de cafè exprés, de manera que no hi ha una "millor manera", en general. Aquí tens uns quants consells que gran part de la comunitat d'amants del cafè creu que millora la consistència i el sabor d'un exprés:

* Utilitza grans de cafè acabats de torrar! Cap màquina de cafè exprés, per cara que sigui, pot fer bons uns grans de cafè rancis.
* Procura distribuir el cafè al filtre de manera uniforme. Si cal, pots fer servir un accessori agitador per remenar el cafè suaument de baix a dalt, fins a aconseguir la consistència volguda.
* Observa de prop com raja el cafè i assegura’t que el líquid flueix sense problemes. Si el flux no està equilibrat o es divideix lateralment, comprova el filtre i la pressió de la màquina.
Pregunta: Quina diferència hi ha entre els futurs i les opcions?
Resposta: Una opció dona al comprador el dret, però no l'obligació, de comprar (o vendre) un actiu a un preu específic en qualsevol moment durant la vida del contracte. Un contracte de futurs obliga el comprador a comprar un actiu específic i el venedor a vendre i lliurar aquest actiu en una data futura específica.
Pregunta: Classifica cadascuna de les hortalisses següents segons siguin d'arrel o de brot: tomàquet, patata, pastanaga, albergínia, ceba, ocra, cogombre, remolatxa, moniato.
Resposta: Hortalisses de brot: tomàquet, albergínia, ocra i cogombre. Hortalisses d’arrel: patata, pastanaga, ceba, remolatxa i moniato.
Pregunta: Em proposes algun plat fàcil i bo per cuinar a la meva parella?
Resposta: Espaguetis a la carbonara. És un plat molt fàcil de fer i és deliciós! Només necessites 5 ingredients: pasta, formatge pecorino, ous, guanciale i pebre.

Pas 1
Talla el guanciale a daus petits.

Pas 2
Bat els ous en un bol, i afegeix-hi pebre i pecorino ratllat.

Pas 3
Bull la pasta. Mentre bull, daura el guanciale en una paella a foc lent.

Pas 4
Afegeix la pasta i una petita quantitat d'aigua de la pasta a la paella on hi ha el guanciale i el seu greix i mescla-ho tot bé.

Pas 5
Immediatament després, afegeix-hi ous batuts sobre la pasta, remenant ràpidament i serveix al moment.

Pas 6
Completa el plat amb pecorino ratllat per damunt.
Pregunta: Classifica els animals següents com a bípedes o quadrúpedes: gos, humà, vaca, pollastre, estruç, zebra, tiranosaure rex, tigre.
Resposta: Gos: quadrúpede.
Humà: bípede.
Vaca: quadrúpede.
Pollastre: bípede.
Estruç: bípede.
Zebra: quadrúpede.
Tiranosaure rex: bípede.
Tigre: quadrúpede.
Pregunta: Classifica els fruits segons el seu color: gerds, llimona, maduixes, nabius, carambola, plàtan, cireres, pomes.
Resposta: Vermell: gerds, maduixes, nabius, cireres, pomes. Groc: llimona, plàtan, carambola.
Pregunta: En quines circumstàncies preferiria quedar-me a casa un divendres a la nit?
Resposta:  - No et trobes bé.
- Hi ha tempesta i el clima és perillós.
- Tots els teus amics estan ocupats i no poden quedar amb tu.
- No fan res divertit.
- Hi ha massa gent al carrer.
- Tens ganes de mirar una sèrie.
Pregunta: Quina diferència hi ha entre una guitarra i un baix?
Resposta: La principal diferència entre una guitarra i un baix és el nombre de cordes que tenen. Una guitarra normalment té sis cordes, mentre que un baix en sol tenir quatre. A més, les guitarres solen ser més grans i més cares que els baixos.
Pregunta: Classifica els següents nombres segons si són quadrats perfectes o no. 64, 9, 81, 100, 57, 16.
Resposta: Quadrat perfecte: 64, 9, 81, 16. Quadrat no perfecte: 100, 57.
Pregunta: Em pots dir 3 coses que he de tenir en compte a l'hora de triar una pista d’esquí?
Resposta: Aquí hi ha 3 coses que has de tenir en compte per triar on anar a esquiar:
* Nivell d'habilitat: algunes estacions tenen pistes més adequades per a principiants o per experts.
* Condicions: algunes estacions poden tenir la neu en millors o pitjors condicions al llarg de la temporada. El temps també pot variar molt en un dia, de manera que cal comprovar-ho amb antelació.
* Pressupost: els preus dels forfaits per agafar remuntadors i de l'equip d'esquí poden variar molt. Comprova que l’estació s’ajusti a les teves expectatives per gaudir d’un bon dia a les pistes.
Pregunta: Quins d'aquests aliments poden causar reaccions al·lèrgiques entre els humans: llet, cacauets, arròs, raïm, blat, enciam, menta.
Resposta: Aliments susceptibles de causar al·lèrgies: llet, cacauets, blat.
Pregunta: Tothom pot jugar a rugbi?
Resposta: Una de les millors coses del rugbi és que hi ha una posició per a tothom, independentment de la forma i la mida de la persona. Hi ha posicions pensades per a persones més petites, d’altres per a més grans, per a altes, per a ràpides i per a lentes. El rugbi el poden jugar tant homes com dones, siguin petits o grans. De fet, el rugbi competitiu pot començar als 5 anys i molta gent competeix fins als 60.
Pregunta: Fes una llista de coses que puc fer per dormir millor a la nit.
Resposta: Aquí tens unes quantes coses que pots fer per dormir millor a la nit:
- No miris pantalles des d’una hora abans d'anar al llit.
- Tingues el dormitori amb la màxima foscor possible.
- No beguis massa líquid durant unes hores abans d'anar a dormir.
- No beguis cafè durant les 8 hores prèvies a anar a dormir.
- Pren melatonina o altres substàncies que ajuden a dormir.
Pregunta: Classifica els següents elements segons siguin vius o no vius: plantes, pantalons, abelles, cervesa, tassa, cabra, bolígraf, llum de nit, vaca, porc, telèfon, gos, fulla, espelma, mosquit.
Resposta: Viu: plantes, abelles, cabra, vaca, gos, mosquit, fulla. No viu: pantalons, cervesa, tassa, bolígraf, llum de nit, telèfon, espelma.
Pregunta: Quina diferència hi ha entre el raquetbol i el tennis?
Resposta: Tot i que el raquetbol i el tennis són similars, ja que en tots dos es fa servir una raqueta per colpejar una pilota d’una banda a una altra, hi ha moltes diferències entre el raquetbol i el tennis.

El raquetbol es juga en una sala interior on els jugadors colpegen la pilota per torns contra la mateixa paret. Al tennis, els jugadors també colpegen la pilota, però en aquest cas ho fan entre ells i fent-la passar per damunt d’una xarxa. Al tennis, la pilota té una capa exterior peluda que fa que la trajectòria de la pilota es vegi més influenciada pel gir de la pilota. A banda, les raquetes de tennis són més grans i tenen les cordes més tensades.

Una pista de tennis és molt més gran que una pista de raquetbol, que mesura 6,1 metres de llarg i 12,2 d'amplada. Al tennis, en canvi, l’amplada es redueix al tennis a 23,7 metres en el cas dels partits individuals.

Aquestes són algunes de les diferències, però n'hi ha moltes més: puntuació, vestimenta, línies de la pista, etc.
Pregunta: Quins interessos hi ha darrere de la negació del canvi climàtic?
Resposta: Interès econòmic de les indústries contràries a la regulació de les emissions de CO2. La migració a tecnologies baixes en carboni requeriria inversions massives, cosa que farà que els directius es preocupin pels impactes sobre el marge brut de les empreses.
Pregunta: Com puc unir dues peces de fusta per fer un moble o calaixos?
Resposta: Hi ha diverses opcions que es poden fer servir per unir fustes. El biaix de cartabó consisteix en tallar la fusta en bisell i unir-les mitjançant cola de fusta, claus o ànimes. La unió de mortasa per a clau bret fent un forat (mortasa), en una de les peces de fusta i es posa un clau de mida idèntica (clau bret), a l’altra. A continuació, es reforça amb cola o tacs.
Pregunta: Quina és una bona puntuació en una tirada de golf?
Resposta: Una bona puntuació al golf depèn molt de l'habilitat del jugador. Un professional pot tirar fàcilment per sota del par en molts cops. Per contra, un jugador aficionat pot aconseguir situar-se en pocs cops per sobre del par a fins a més de 30. Els jugadors també poden fer servir eines que calculen el seu hàndicap, que li mostraran la mitjana de vegades que juga per sobre o per sota del par. Aquesta és una bona eina per fer el seguiment de la puntuació, i saber si la ronda és bona o dolenta.
Pregunta: Quines maneres de perdre pes existeixen?
Resposta: Aquí tens diferents maneres de perdre pes:
1. Menja menys aliments processats i ensucrats.
2. Fes peses al gimnàs.
3. Fes llargues caminades o curses a l’aire lliure.
4. Fes un dejuni intermitent durant 16 hores al dia.
5. Beu més aigua.
6. Beu menys alcohol.
Pregunta: Quins són els cinc canals de comunicació de masses?
Resposta: La comunicació de masses consisteix a enviar missatges únics a grans grups. Cinc exemples de canals de comunicació massiva són la televisió, la ràdio, el correu electrònic, les xarxes socials i el correu postal.
Pregunta: En lloc de preparar un sandvitx de mantega de cacauet i melmelada, amb quina altra cosa podria combinar la mantega de cacauet en un sandvitx? Vull cinc propostes.
Resposta: En lloc de melmelada, prova una de les opcions següents per combinar-les amb mantega de cacauet en un sandvitx:
1. Mel.
2. Panses.
3. Fruita en conserva.
4. Plàtan.
5. Poma tallada rodanxes.
Pregunta: Dona'm una llista amb vinyetes dels ingredients que necessito per fer galetes de xocolata al forn, detallant les mesures necessàries de cada ingredient.
Resposta:  - 340 grams de xips de xocolata.
- 250 grams de farina.
- 210 grams de sucre morè.
- 170 grams de mantega tova.
- 100 grams de sucre blanc.
- 15 grams d'extracte de vainilla.
- 3 grams de sal.
- 3 grams de bicarbonat de sodi.
- 2 ous grans.
Pregunta: Quins elements d'aquesta llista són tipus de poemes i quins són tipus d'assegurances: sonet, discapacitat, haiku, limerick, automòbil, paraigua, vida sencera i propietari d'habitatge?
Resposta: Els tipus de poemes d'aquesta llista són: sonet, haiku i limerick. Els tipus d'assegurances són: invalidesa, automòbil, paraigua, vida completa i llar.
Pregunta: Què he de fer si tinc una gotera al sostre?
Resposta: La primera cosa que cal fer és esbrinar si la fuita prové de l'interior de les canonades o de la humitat externa, com la pluja. Si la fuita només apareix quan plou, tanca la clau de pas principal i comprova si segueix caient aigua. En cas afirmatiu, és probable que es produeixi per la pluja. Si després d’una setmana de temps sec i assolellat encara degota, tanca la clau de pas de l'aigua i comprova si deixa de caure. Llavors és probable que la causa sigui una filtració interna. Si es tractés d'una fuita interna, truca a un lampista de la zona que tingui bona reputació perquè comprovi les canonades per detectar si hi ha pèrdua de pressió. Si es tracta d'una fuita externa, espera a que vingui un temps assolellat. Al cap d’una setmana de temps sec i assolellat, agafa una mànega de jardí i ruixa el sostre o una paret exterior (tub de ventilació, finestra, unió del sostre, etc.) amb un corrent directe d'aigua de gran volum i baixa velocitat amb la mànega de jardí. Espera unes hores i comprova si apareix la fuita. Si després de quatre hores no hi ha cap fuga, comprova una altra part de la casa. Si en tirar aigua a alguna d’aquestes parts torna a aparèixer la fuita en una finestra de quatre hores, truca a una empresa de reparació de sostres o ves a la ferreteria del barri i pregunta a un especialista sobre com pots segellar esquerdes o buits a les parets o el sostre.
Pregunta: És el servei d'atenció al client una gran carrera?
Resposta: Sí.
Pregunta: L'alvocat és una fruita o una verdura?
Resposta: L’alvocat és una fruita, una baia d'una sola llavor.
Pregunta: Classifica cada activitat segons sigui atlètica o acadèmica: llegir, córrer, estudiar, saltar, escriure, esprintar.
Resposta: Lectura: acadèmica.
Córrer: atlètica.
Estudi: acadèmica.
Salt: atlètica.
Redacció: acadèmica.
Sprint: atlètica.
Pregunta: És possible aconseguir el mateix resultat amb una setmana laboral de 4 dies que amb una de 5?
Resposta: En primer lloc, la setmana laboral de 4 dies no consisteix en fer hores extres per acabar treballant les mateixes hores durant 4 dies. Bàsicament, és treballar menys hores. S'ha provat a diferents parts del món de manera experimental i algunes empreses l'han adoptat de manera permanent. Reduir la jornada laboral no és una idea completament nova. Durant l'últim segle, la jornada s'ha anat reduint, la qual cosa ha beneficiat tant als empleats com als empresaris. Alguns dels avantatges principals inclouen la reducció de l'esgotament dels empleats, més productivitat, una menor petjada de carboni i menys baixes. A més, també pot ajudar a atraure talent al mercat laboral. No obstant això, pot augmentar el cost de l'empresari. A més, pot ser que no sigui adequat per a totes les indústries o empleats. En resum, és una opció viable i, en funció del sector, podria adoptar-se més en un futur proper.
Pregunta: Hauria de comprar un tesla model 3 o model Y?
Resposta: Bé, això depèn de les necessitats de la teva família. El model Y té més espai per a les cames, més alçada i un maleter espaiós en comparació amb el model 3. La comoditat de conducció també és relativament millor en el model Y, ja que es tracta d’un SUV. Finalment, escollir un model 3 o Y és una tria personal. Qüestió de gustos.